Gembong wiwit esuk ngenteni tekane Truwelu, nganti awan durung teka. Bareng kira-kira jam loro awan, wetenge Gembong krasa luwe banget. Nanging wanci iki durung teka, Gembong saya luwe, njagakake setoran pangan saka Truwelu. Anggone rerasan sauntara, ora sranta Plangka teka. Ditakoni ya gene nganti telat lan kawanen tekane, lan kena apa kok mung siji. Plangka nyritakake, yen esuk mau sing mangkat kabeh ana papat, nanging ana dalan dicegat Singa, lan sing telu dimangsa Singa. Lan Plangka sing bisa mlayu. Nadyan wis ngandhakake yen iki minangka pangane Gembong, Singa malah nesu, lan nantang Gembong.